રમીલાકાકીનાં લગ્ન બીજવર સાથે થયેલાં. પોતે બધીજ રીતે બહુ જ કુશળ હતાં. તેના વર વેણીશંકર શાંત પ્રકૃતિના હતા અને શાકબજારના શોપિન્ગસેન્ટરમાં ઇંગલિશ બોલવાના વર્ગના શિક્ષક હતા. રમીલાકાકીએ તો આવતાં વેંત ઘરનો કબજો લઈ લીધો. તેમનાં લગ્ન થયાં ત્યારે ઘરમાં આગલી વહુનો બારેક વર્ષનો દીકરો દેવેન્દ્ર હતો. તેને પણ તેની માની ખોટ ન સાલે તેવી રીતે રાખતાં. એટલે વેણીશંકરના તો રમીલાકાકી ઉપર ચારે હાથ હતા. તે ઘરના વ્યવહારમાં કાંઈ માથાકૂટ કરતાં નહીં. પગાર આવતાં રમીલાકાકીને આખો પગાર સોંપી દેતાં. લગ્નના એક દાયકામાં કાકીને પણ ત્રણ દીકરીઓ થઈ ગઈ…